text: Джоузеф Танър – Уикипедия
  Джоузеф Танър
  21 януари 1950 г. (71 г.)
  Денвил, Илинойс
  лейтенант от USN
  43 денонощия 13 часа 15 мин. 06 сек.
  Джоузеф Танър в Общомедия
  Джоузеф Ричард "Джо" Танър (на английски: Joseph Richard "Joe" Tanner) е американски пилот и астронавт на НАСА, участник в четири космически полета.
  Джоузеф Танър завършва колежа Danville High School в родния си град през 1968 г. През 1973 г. се дипломира като бакалавър по инженерна механика в Университета на Илинойс.
  Джоузеф Танър постъпва на редовна военна служба след дипломирането си, през 1973 г. През 1975 г. става пилот на щурмови самолет A-7 Корсар ІІ. Зачислен е в щурмова ескадрила 94 (VA-94), базирана на самолетоносача USS Coral Sea (CV-43). Завършва школа за инструктори в Пенсакола, Флорида. През 1984 г. е поканен на работа в НАСА. Назначен е за инструктор по техника на приземяване на Космическата совалка за бъдещите пилоти и по летателна подготовка с реактивен самолет Т - 38 за специалистите по полезния товар в програмата Спейс шатъл. Преди избирането му за астронавт става началник на оперативно - летателната дейност в НАСА. От 2006 до 2008 г. е главен полетен инструктор на агенцията. В кариерата си има около 9000 полетни часа на военни самолети и машини на НАСА.
  Джоузеф Танър е избран за астронавт от НАСА на 31 март 1992 г., Астронавтска група №14. Той е взел участие в четири космически полета и има 1069 часа в космоса. Осъществява седем космически разходки с обща продължителност от 46 часа и 29 минути.
  Космически полети на Джоузеф Ричард Танър
  30 ноември 2000 "Индевър", мисия STS-97
  Специалист на мисията 10 денонощия 19 часа 58 мин. 20 сек.
  9 септември 2006 "Атлантис", мисия STS-115
  Специалист на мисията 11 денонощия 19 часа 06 мин. 35 сек.
  Сумарно време в космоса – 43 денонощия 13 часа 15 минути 06 сек.
  "Astronaut Joe Tanner Leaves NASA" (Press release). NASA. 2008-09-05. Посетен на 4 октомври 2008.
  "Former NASA Astronaut Joe Tanner to Teach Aerospace Engineering at CU" (Press release). University of Colorado at Boulder. 2008-09-17. Архив на оригинала от 2008-09-21 в Wayback Machine. Посетен на 4 октомври 2008.
  "Astronauts and the BSA". Fact sheet. Boy Scouts of America Архив на оригинала от 2009-04-14 в Wayback Machine.. Посетен на 20 март 2006.